மாகோடோ குமாதா

மாகோடோ குமாதா (Makoto Kumada) என்பவர் சப்பான் நாட்டைச் சேர்ந்த ஒரு வேதியியலாளர் ஆவார். 1920 ஆம் ஆண்டு சனவரி மாதம் 17 அன்று இவர் பிறந்தார். முதலில் ஒசாகா நகர பல்கலைக்கழகத்தில் வேதியியல் பேராசிரியராகவும் பின்னர் 1983 ஆம் ஆண்டில் ஓய்வு பெறும் வரை சப்பானின் கியோட்டோ பல்கலைக்கழகத்திலும் இவர் பணிபுரிந்தார். 1972 ஆம் ஆண்டில், குமாதாவின் குழு பிரான்சில் பணிபுரியும் கோரியூ குழுவுடன் கிட்டத்தட்ட ஒரே நேரத்தில் நிக்கல்-வினையூக்கிய குறுக்கு இணைப்பு வினைகளை அறிவித்தது. குமாதா இணைப்பு வினை தற்போது இவரது பெயரைக் கொண்டு அறியப்படுகிறது. 2007 ஆம் ஆண்டு சூன் மாதம் 28 ஆம் நாள் குமாதா காலமானார்.

மேற்கோள்கள் 

1920 பிறப்புகள்
2007 இறப்புகள்
வேதியியலாளர்கள்
சப்பானிய அறிவியலாளர்கள்